cyanic-selkie/wikianc huggingface dataset:
יום הדין
יום הדין באמנות
המלחין הקטור ברליוז השתמש במוטיב העתיק של "דיאז אירה" ביצירתו הסימפוניה הפנטסטית. יום הדין הוא מוטיב חוזר בסדרת סרטי הפעולה "שליחות קטלנית", שבו המכונות מקבלות תודעה ותוקפות את האנושות.
בעיה לוגית ברעיון של יום הדין מופיעה בספר "איוב: קומדיה של חוק וצדק" מאת רוברט היינליין המתאר פרידה בין אנשים אהובים שאחד מהם נחשב חוטא. בעוד הגיבור אלכס, הוא קדוש לפי הנצרות ולכן זוכה להיכנס לגן העדן ממש לצידו של האל, אהובתו היאפאגאנית היא נשפטת לגיהנום. אלכס סובל מגורלה של אהובתו, מתקומם נוכח חוסר הצדק האלוהי ומבקש לצאת מגן העדן ולחבור לאהובתו.
אזרבייג'ן במשחקים האולימפיים
אולימפיאדת ריו דה ז'ניירו (2016)
הג'ודאים רוסטם אורוז'וב ואלמר גסימוב זכו במדליות כסף. אוחרן ספרוב סיים במקום החמישי וממדאלי מחדייב סיים במקום השביעי. המתאגרף לורנסו סוטומאיור זכה במדליית כסף, וקמראן שאחסובארלי זכה במדליית ארד. שלושה מתאגרפים נוספים הודחו בשלב רבע הגמר: אלווין ממישזאדה, טיימור ממדוב ועבדולכדיר עבדולייב. לראשונה זכו האזרים במדליות גם בענף הקאנו/קיאק: חותר הקאנו ולנטין דמיאננקו זכה במדליית הכסף במקצה ל-200 מטר והקיאקיסטית אינה אוסיפנקו-רדונסקה זכתה במדליית ארד במקצה ל-200 מטר וסיימה במקום השמיני במקצה ל-500 מטר.
סטרטופאוזה
גובה השכבה הוא בין 50 ל-55 ק"מ מעל קרקע כדור הארץ. הלחץ האטמוספירי הוא 1 חלקי 1000 מהלחץ בגובה פני הים.
אלכסיי נמוב
אלכסיי נמוב (ברוסית: Алексей Юрьевич Немов; נולד ב-28 במאי 1976) הוא מתעמל רוסי בעבר. אלוף אולימפי בעל 12 מדליות, מהן 4 זהב ומספר מדליות באליפויות העולם במחצית השנייה של שנות ה-90. נמוב היה אחרון ברצף מתעמלים סובייטים ורוסים שהיו זוכים במספר רב של מדליות אולימפיות. לאחר פרישתו לא גדל ברוסיה מתעמל ברמתו.
ביוגרפיה
במהלך סוף שנות ה-90 אלכסיי נמוב היה הכוכב של הנבחרת וזכה במספר מדליות באליפויות העולם. במשחקים אולימפיים בסידני הוא היה בין מובילי הנבחרת וזכה בשש מדליות.
התוחמת הצפונית
היסטוריה
בניגוד למרבית יישובי גוש קטיף ולכפר דרום ונצרים, רוב תושבי התוחמת הצפונית עזבו מרצונם את בתיהם והתפנו כבר ב-15 באוגוסט 2005. ההחלטה הסופית לפינוי "בכוח" של המשפחות שנותרו בתוחמת הצפונית וכן ביישובים נוספים בחבל עזה התקבלה שבוע לאחר מכן.
יאחנייה
דרך ההכנה
משרים למשך הלילה את הכמות המבוקשת של שעועית יבשה. מבשלים את השעועית עד התרככות, מסננים את המים ומועכים את השעועית. המעיכה הקלאסית נעשית עם מערוך, כיום עושים זאת גם במעבד מזון. מערבבים בתוך השעועית המעוכה שמן, מלח ופלפל לפי הטעם. קוצצים דק בצל יבש, מערבבים עם השעועית ומגישים קר.
מילוט אוצר הזהב הנורווגי הלאומי
מרבית עתודות הזהב של נורווגיה הועברו למשמרת בבריטניה ובארצות הברית בשנים 1936–1938. יתרתן, כ-50 טון, אוחסנו בכספת במטה הבנק המרכזי הנורווגי בעיר אוסלו, בירת המדינה. ערב פרוץ מלחמת העולם השנייה הוכנו תוכניות לנייד את הזהב ולאחר פרוץ המלחמה הוחל בביצוען. מטילי הזהב נארזו ב-818 תיבות במשקל של 40 קילוגרם כל אחת, 685 תיבות במשקל של 25 קילוגרם כל אחת, וכן נארזו מטבעות זהב ב-39 חביות במשקל של 80 קילוגרם כל אחת (5,000 מטבעות בכל חבית). כמו כן הוכנו כספות לקליטת הזהב במספר סניפים של הבנק המרכזי בערים בנורווגיה.
כעת הוחלט להעביר את יתרת מטען הזהב - כ-10 טון - לעיר טרומסה באמצעות ספינות חופים. הזהב הועמס על הספינה דריבה (Driva), אך ההעמסה הופסקה כאשר הגרמנים הפציצו את נמל מולדה וגרמו לו נזק כבד. הספינה הפליגה ומאחור נותרו 30 תיבות זהב, שהועמסו על משאיות על מנת לפגוש את הספינה בנמל צפוני יותר.
מטען הזהב נשאר בארצות הברית ועם השנים נמכר בהדרגה. בשנת 1987 הובאו בחזרה לנורווגיה עשר טונות של מטבעות זהב מן המטען.
צ'ימבורסו
מיקום
ההר הוא חלק מרכס האנדים שחוצה את אקוודור מצפון לדרום. ההר נמצא 150 קילומטרים דרומית מערבית לבירה קיטו. בימים של ראות טובה ניתן לראותו מגואיאקיל ואף מקיטו. את ההר מקיפה שמורת טבע, המשמרת מערכת אקולוגית שמורה, שהיא בית גידול לויקוניות מצויות, למות ואלפקות.
פעילות געשית
ההר התפרץ מספר פעמים בתקופת ההולוקן, כאשר מעריכים כי התפרצותו האחרונה הייתה בשנת 550. כיום נחשב הצ'ימבורסו להר געש רדום.
מעמדות (יהדות)
על פי המתואר במשנה, רוב ישראל התחלקו למעמדות, כלומר קבוצת יהודים שייצגו את כלל העם בבית המקדש ושימשו כנציגיהם במעמד הקרבת קרבן התמיד.
בוני עולם
הארגון מממן או מסייע במימון קשת רחבה של טיפולי פוריות לזוגות שאין ידם משגת לממן אותם בעצמם. כמו כן עוסק הארגון בייעוץ רפואי מקצועי בנושאי פוריות ומעניק תמיכה וסעד נפשי למטופלים, החווים לעיתים אכזבות קשות. בנוסף, דואג הארגון להבאת מומחי פוריות מבתי חולים מובילים בעולם לישראל. הארגון מבליט את הצורה הדיסקרטית שבה נעשים ההפניה למומחים והקשר עם הפונים.
הארגון מפרסם כי למעלה מ-9,350 ילדים נולדו בסיועו.
הרמינה, נסיכת רויס-גרייץ
משפחתה
מנישואיה ליוהאן גאורג לודוויג אוגוסט, נסיך שנאייך-קרולאט נולדו לה חמישה ילדים:
A TIME
פעילות
לארגון סניפים בישראל, בורו פארק ויליאמסבורג ומונסי שבארצות הברית, באנגליה ובקנדה. הארגון מונה מעל 7,000 חברים רשומים.
KRI ננגלה
ב-21 באפריל 2021 הוכרזה הצוללת כנעדרת, זאת לאחר שעות של ניתוק הקשר עם מפקדיה שעל הקרקע, בעת שהייתה מתחת למים. היעלמותה התרחשה באמצע תרגיל טורפדו מצפון לאי באלי. לפני שהתנתק הקשר עם היבשה נורה טיל טורפדו יחיד מסוג SUT. בסביבות השעה 09:37 דווח כי הצוללת נעדרת, וייתכן כי חוותה הפסקת חשמל בעקבות צניחה לעומק של 600–700 מטר. חיל הים האינדונזי העריך כי אספקת החמצן שבתוך הצוללת תספיק לשלושה ימים, ובזמן הזה נשלחו אוניות מקומיות ובינלאומיות לשוט באזור ולחפש סימנים לצוללת.
שלושה ימים לאחר מכן, ב-24 באפריל 2021, נמצאו על פני המים חתיכות פסולת שהיו קיימות בצוללת, ופיקוד הצי האינדונזי הכריז על הצוללת כטבועה. למחרת, סריקות זיהו בוודאות את שרידי הצוללת על קרקעית הים, וכתוצאה מכך אושר אובדנם של כל 53 אנשי הצוות שהיו בה. מותם של 53 מלחים מהווה את האסון הגדול ביותר בנפש שהתרחש, מאז אסון טביעת הצוללת הסינית צ'אנגצ'נג 361 באפריל 2003, שבו ניספו כל 70 אנשי הצוות.
נציגויות דיפלומטיות בירושלים
ירושלים החצויה
לאחר מלחמת העצמאות, נחלקה ירושלים בין ישראל לירדן. ירושלים הישראלית הייתה עיר בירה, והבחירה הטבעית לשגרירות בישראל. למרות זאת, בעקבות הקביעה בתוכנית החלוקה כי ירושלים תהיה לאזור בין לאומי, שנקבעה בשנית בהחלטה 303 של העצרת הכללית, גרמה לאי-הכרה בירושלים כבירת ישראל והקמת מרבית השגרירויות בישראל בתל אביב. מרבית הקונסוליות פעלו בשתי חלקי העיר, פרט לקונסוליות של מדינות מוסלמיות שהוקמו בירושלים הירדנית בלבד. מרבית הקונסוליות פעלו מכוח ההיסטוריה, ללא האמנה לא לישראל ולא לירדן, אשר ריבונותם לא הוכרה על ידיהם . בנוסף, התקיימו ארבעה קונסוליות של מדינות מוסלמיות בירושלים הירדנית בלבד. הקונסוליות של מצרים, סוריה, לבנון וערב הסעודית.
שגרירויות בירושלים הישראלית עד 2006
ב-1984, לאחר מאמצים דיפלומטיים, החזירו קוסטה ריקה ואל סלבדור את שגרירויותיהן בישראל לירושלים, אך באוגוסט 2006 החליט נשיא קוסטה ריקה אוסקר אריאס, להעביר את שגרירות מדינתו מירושלים לתל אביב, וזאת על-מנת: "לתקן טעות היסטורית שפגעה במעמדנו בעולם ובעיקר במעמדנו בעולם המוסלמי", כדבריו. בעקבותיו, ב-25 באוגוסט 2006, החליטה גם אל סלוודור, שהחזיקה את השגרירות האחרונה בירושלים, להעבירה לתל אביב.
טלגרף
היסטוריה
מורס גם יצר את הצופן הקרוי על שמו, קוד מורס, המשמש להצפנת מסרים אלפביתים כצירופי נקודות וקווים לצורך שידורם בטלגרף. האדם שמקבל את תשדורת המורס בטלגרף בקצהו השני של הקו, מפענח את הקווים והנקודות ומתרגמן לאותיות ולמספרים.
ב-6 בינואר 1838 הצליח מורס לראשונה להפעיל את המכשיר, וב-8 בפברואר הוא הציג אותו לראווה בפני ועדה מדעית במכון פרנקלין בפילדלפיה. המברק הטלגרפי הראשון נשלח על ידי מורס ב-24 במאי 1844 מוושינגטון לבולטימור, ובו נכתב: "What hath God wrought!" (מַה פָּעַל אֵל", ).
מערכת הטלגרף בישראל
מרכזת הטלקס הראשונה בישראל נחנכה בשנת 1954. עד שנות ה-80 היה זה האמצעי העיקרי להעברת נתונים וחומר כתוב, וניתן היה למצוא אותו בכל מערכות העיתונים, משרדי הממשלה, סניפי הדואר, מפעלים ובתי עסק גדולים. בשנת 1988 היו בישראל 6,300 מכשירי טלקס. עם כניסתם של מכשירי הפקסימיליה לשוק, בסוף שנות ה-80, חלה ירידה במספר הטלפרינטרים בארץ. כיום נשארו רק מכשירים בודדים בפעולה.
חיים קיוה
חיים קִיוֶה (8 באוקטובר 1912 – 12 במאי 1983) היה צייר ישראלי.
ביוגרפיה
בשנת 1951 נסע לפריז לצייר באקדמיה גראנד שומייר, והציג ב"לה גאלרי" ברח' הסיין. בשנת 1953 הדריך קיוה בסמינרים לרישום וציור של ההתיישבות העובדת בקיבוץ נען ביחד עם יוסף זריצקי ואביגדור סטימצקי, ולאחר מכן ניהל את הקורסים לבדו. בשנים 1953-59 השתייך לקבוצת "אופקים חדשים", והציג בתערוכות של הקבוצה. בשנים 1959–1969 התגורר לסירוגין בפריז ובבת ים. בתקופה זו ניהל את מוזיאון בת ים, השתתף בתערוכות יחיד ובתערוכות קבוצתיות: באנטוורפן, בפריז (סלון לאמנות חדישה), בשטוטגרט (גרמניה), בסטראסבורג (צרפת), בבריסל (מוזיאון לאמנות חדשה), בניו יורק (המוזיאון היהודי), בברמן (גלריה וידמן), בלוקסמבורג (גלריה הורן) ובדיסלדורף (גלריה די בריקה). בשנת 1969 השתתף ב"סאלון ראליטה נובל" בפריז ובפסטיבל לציור בקאן-סיר-מר, זכה בפרס ראשון באגף של הציירים הישראליים). בשנים אלה המשיך להשתתף גם בתערוכות של "אופקים חדשים" בישראל.
כלל הזהב של פרמי
הכלל קובע כי עבור מערכת הנמצאת במצב עצמי | i\rangle של המילטוניאן \ H_0, עם הפרעה \ H', קצב שינוי ההסתברות למעבר למצב | f\rangle, בסדר ראשון של ההפרעה, לפי תורת ההפרעות, נתון על ידי
גמר מונדיאל 1962
שופט המשחק
לאטישב היה בעברו כדורגלן ששיחק בין היתר בדינמו מוסקבה לפני שהחל בקריירת שיפוט. הוא היה לשופט הסובייטי הראשון והיחיד בהיסטוריה של גמר המונדיאל.
במהלך הטורניר הוא שפט בשלושה משחקים נוספים, בהם ניצחונה של צ'כוסלובקיה על הונגריה ברבע הגמר. כמו כן הוא שפט פעמיים בשלב הבתים, כשניהל את ניצחונה של 3-0 על  ואת ניצחונה של  3-1 על.
מהלך המשחק
לאחר 15 דקות עלתה צ'כוסלובקיה ליתרון ראשון במשחק. מסירת עומק של תומאש פוספיקאל הגיעה ליוזף מסופוסט בתוך הרחבה, והאחרון גלגל בנגיעה אל הרשת וקבע 1-0 מפתיע לצ'כוסלובקיה. אמנם, היתרון החזיק מעמד שתי דקות בלבד. בדקה ה-17, קיבל אמרילדו כדור חוץ מאגף שמאל. הוא עבר שחקן אחד, לאחר מכן עבר בין שני שחקנים ושלח כדור מזווית קשה שהפתיע את השוער ויליאם שרויף ונכנס, כדי לקבוע 1-1. תוצאת השוויון נותרה עד לסיום המחצית הראשונה.
בדקה ה-69 השלימה ברזיל את המהפך. איבוד כדור של צ'כוסלובקיה במרכז המגרש הוביל להתקפה מתפרצת מהצד השני. הכדור הגיע לאמרילדו באגף השמאלי, שהגביה כדור לרוחב השער שעבר את שרויף והגיע לזיטו, שדחק עם החזה את שער היתרון של ברזיל. תשע דקות אחר כך ניצלה ברזיל טעות קשה של השוער שרויף, ששמט כדור גובה פשוט הישר לרגליו של ואוה, שדחק פנימה וקבע את תוצאת המשחק, 3-1 לברזיל. הקפטן, מאורו ראמוס, הניף את גביע העולם השני בתולדותיה של ברזיל.
שופט: ניקולאי לאטישב קוונים: ליאו הורן,  בוב דייווידסון
שמואל אבנרי
את שנות לימודיו לתואר הראשון עשה אבנרי כעתודאי באוניברסיטת בר-אילן, במחלקה לספרות בראשותו של פרופ' ברוך קורצווייל. כסטודנט ניהל באותה עת את הספרייה הסמינריונית של המחלקה. בין השנים 1989-1972 שירת אבנרי בצה"ל בתפקידי הדרכה ומחקר. בין חיבוריו על מלחמת לבנון הראשונה, בולט מחקרו הביקורתי, 'מכשולים בדרך הפקת הלקחים'.
צילום
בשפך נחל קדרון מצא אבנרי גם את 'הנחש' מ'מתי מדבר' לביאליק - ואף לו נתן ביטוי צילומי-דמיוני בטריפטיכון, שהוצג בתערוכת "לשון המראות".
גפת
מיצוי גפת מהפקת שמן זית
תהליך הפקת הגפת מהזית כולל 2 שלבים:
עלי זהב (חומר)
תהליך הנחת עלי הזהב
שיטת הנחת עלי הזהב המסורתית, הקשה והנחשבת ביותר, היא בשימוש במים. השיטה לא השתנתה במשך מאות בשנים והיא עדיין נעשית ביד.
שימוש קולינרי
עלי זהב אינם רעילים ובתרבויות אחדות משתמשים בהם כאמצעי קישוטי במזון או בשתייה. בדרך זו הם מעבירים תחושה של יוקרה וערך רב. עלה כזה נקרא וארק, וניתן למצוא אותו במספר קינוחים וממתקים, ביניהם שוקולד וממתקים הודיים מסוימים.
במדינות אסייתיות לעיתים משתמשים בעלי זהב בחטיפי פירות. בעבר השתמשו בו גם בקפה, במיוחד בתקופת "כלכלת הבועה" של יפן בקנאזווה, אזור בו התרכזה תעשיית עלי הזהב. חנויות וסדנאות עלי זהב מכרו תה ירוק וסוכריות עם עלי זהב בתוכן. בשלהי 1870, השתמשו באכילת עלי זהב עם שתיית אלכוהול, כדי ליצור רושם של עושר רב.
הסוויטה התזמורתית השנייה בסי מינור של באך
פרקים
סרבנד - הסרבנד הוא ריקוד מתון יחסית, ובנוי בצורה דו חלקית טיפוסית. גם בו אין הבדלים בין תפקידי הסולן והתזמורת. הוא בנוי כקאנון מדויק בקווינטה בין הבאס לסופרן.
בדינרי
במקור "בטינרי", הוא הפרק המסיים והקולח של הסוויטה, וכן מן הפרקים הידועים ביותר של באך כיום. צורתו הכללית היא פשוטה יחסית; הוא כתוב במשקל זוגי ובצורה דו חלקית, והוא פרק שבו תפקידי הסולן והתזמורת נפרדים. הבדינרי פותח במוטיב המפורסם של משולש מינורי יורד, אשר חוזר פעמיים, ובפעם השנייה ממשיך לנושאו השני והווירטואוזי של הריקוד, אשר מסיים בסולם הדומיננטה (פה דיאז מינור). לאחר הקו הכפול מופיעים קטעים מתוך חלקו הראשון של הבדינרי, בסולמות הקרובים לטוניקה; בהתחלה פה דיאז מינור, ואחר כך רה מזור. חזרתו של סי מינור אינה מופיעה בנושא הראשון שהוצג בתחילת הפרק, אלא בנושא שהוביל לחלק הווירטואוזי. סיומו של הפרק אינו דומה לסיום החלק הראשון; במקומו מופיעים פסאז'ים אשר מביאים אותנו לסולם של אקורד נפוליטני (דרגה שנייה מונמכת), ולאחריו פסאז'ים המובילים לטוניקה ולסיום.
רונית אלקבץ
אלקבץ נחשבת לאחת השחקניות הגדולות בתולדות הקולנוע הישראלי ואף ששיחקה רק ב-18 סרטי קולנוע בישראל, נחשבה לאחת השחקניות המוערכות בתעשייה. בנוסף לעבודתה המקומית, כיכבה גם בקולנוע הצרפתי. אלקבץ היא השחקנית היחידה שזכתה שלוש פעמים בפרס אופיר לשחקנית הראשית הטובה ביותר.
ביוגרפיה
אלקבץ נולדה בבאר שבע, להורים ילידי אסואירה, מרוקו, שעלו לישראל שנתיים קודם לכן. לה שלושה אחים: הבמאי שלומי אלקבץ, המדען יחיאל אלקבץ ואסף אלקבץ. כשהייתה בת עשר, עברה המשפחה לקריית ים. את שנות התיכון עשתה בתיכון רודמן בעיר.
קריירה קולנועית
ב-1989 שיחקה בסרטה הראשון - "המיועד", לצד שולי רנד (כשזו גם הופעת הבכורה שלו). הסרט זכה לביקורות טובות והשתתף בפסטיבל הקולנוע בקאן.
קריירה טלוויזיונית
ב-2001 שיחקה בתפקיד אורח בסדרה "פלורנטין" בערוץ 2 של זכיינית טלעד.
חייה האישיים ומותה
אלקבץ הייתה נשואה לאדריכל אבנר ישר, בנם של האדריכל יצחק ישר ושל רמה סמסונוב. לזוג נולדו תאומים, בן ובת.
שי הולצמן
קריירה
הולצמן החל את עונת 2002/2003 בעירוני ראשון לציון, אך בהמשך עבר למועדון ספורט אשדוד וסיים את העונה כמלך השערים של הליגה עם 18 כיבושים יחד עם יניב אברג'יל. מעבר זה גם סיים תקופה של כעשור בו לא התמיד בשום קבוצה שתי עונות שלמות רצופות, ובמספר קבוצות – אף פרקי זמן קצרים יותר. בעונת 2003/2004 זכה שוב במלכות השערים יחד עם אופיר חיים, ובעונת 05/06 היה מלך השערים לבדו.
קווארק (מסע בין כוכבים)
קווארק (אנגלית: Quark) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9". הדמות, אשר מגולמת על ידי השחקן ארמין שימרמן, היא חייזר מגזע המכונה פרנגי, גזע המאופיין כמונע על ידי רווחים בלבד, סטריאוטיפ קפיטליסטי מוקצן.
משפחה
מערכת היחסים של קווארק עם אישקה אמו הייתה סוערת, במקרה טוב. דרכיה הלא שגרתיות הביאו אותו לחורבן. על אף שהדבר אסור על נשים פרנגיות, אישקה התעקשה ללבוש בגדים ולהרוויח כסף. היא שימשה כגאון הפיננסי במשפחה. עם זאת, אביו של קווארק קלדאר סירב להאזין לעצותיה, רק משום שהיא אישה. אישקה, בחוסר רצון, מגלה לקווארק כי הוא דומה לה מאוד, ואילו רום - דומה לאביו. היא הופכת לבת-זוגו של הנגוס הגדול זק, וליועצתו הפיננסית.
מערכות יחסים רומנטיות
במהלך הסדרה קווארק היה מעורב במספר סיפורים רומנטיים. בעונה הראשונה, קווארק מחזר אחרי ואש - ארכאולוגית מושחתת שהופיעה לראשונה בסדרה "מסע בין כוכבים: הדור הבא" (אשר בעיקר מפלרטטת איתו על מנת לנצל אותו); הוא מתחתן (וגם מתגרש) עם אישה קלינגונית בשם גרילקה, באירוע שבו הוא זוכה לכבוד על אומץ ליבו מצד הקהילה הקלינגונית; הוא מחדש את אהבתו לקרדאסית נטימה לאנג, פעילה פוליטית רדיקלית, אשר עוזבת אותו שוב (הומאז' לריק ואלזה מ-"קזבלנקה"); הוא מנהל רומן אפלטוני עם פל, נקבה פרנגית אשר מתחזה לגבר; הוא מנסה לפתות את סאקונה - אישה וולקנית החברה בארגון המחתרת המאקי.
מדיניות השכן הטוב
השלכות מעשיות
בעקבות החלטה זו, סיימה ארצות הברית את הכיבוש בניקרגואה, הסיגה את כוחותיה מהאיטי ופעלה לשינוי תיקון פלאט במסגרת הסכם ההדדיות בין קובה לארצות הברית. תיקון פלאט בוטל סופית עם אישור חוקת קובה החדשה ב-1940.
סיומה של המדיניות
מדיניות זו הסתיימה עם תחילת המלחמה הקרה, מתוך צורך להגן על השתלטות גורמים בעלי זיקה סובייטית על מדינות דרום אמריקאיות. בין השאר ניתן למנות את התערבות ה-CIA בהדחתו של חקובו ארבנס גוסמן נשיא גואטמלה, התמיכה האמריקנית במהלך הפלישה למפרץ החזירים בקובה, הדחת סלבדור איינדה נשיא צ'ילה והעלאת הרודן אוגוסטו פינושה לשלטון, ותמיכת ארצות הברית במורדים בניקרגואה (שהוביל לתביעת ארצות הברית על ידי הממשל הניקרגואי בבית הדין הבינלאומי לצדק).
מודול נתרי
תכונות
כל מודול נתרי (או ארטיני) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט).
שרה רוברטסון
ראשית חייה
רוברטסון נולדה במונטריאול ב־16 ביוני 1891, בתם של ג'ון ארמור רוברטסון וג'סי אן כריסטי. הוריה היו במקור מסקוטלנד. היא התחנכה במונטריאול. במהלך ילדותה, המשפחה חיה בנוחות, אך בהמשך התמודדה עם מאבקים כלכליים. היא החלה בלימודי אמנות בגיל תשע עשרה עם מלגה מאגודת האמנות של מונטריאול בהנהלת ויליאם ברימנר ומוריס קולן. מלחמת העולם הראשונה קטעה את לימודיה, ולאחריה המשיכה אותם בשנים 1921 עד 1924 אצל רנדולף יוטון, חבר מייסד בקבוצת הציירים הקנדית.
כריסטיאנו רונאלדו
ספורטינג ליסבון
כבר בגיל צעיר הציג רונאלדו כישרון בכדורגל. יכולות אלו הובילו להתעניינות מצד קבוצות כדורגל שונות בפורטוגל. הסוכן הפורטוגלי ז'ורז'ה מנדש זיהה את הכישרון הטמון בו, ולקח אותו תחת חסותו. למרות הצעות מפורטו ובואבישטה, בחר רונאלדו לשחק בקבוצת הנוער של ספורטינג ליסבון, הקבוצה אותה אהד משחר ילדותו. רונאלדו המשיך לפתח את כישרונו במחלקות הנוער השונות של הקבוצה, ובעונתו הראשונה במועדון אף שותף באימוני ובמשחקי הקבוצה הבוגרת.
מנצ'סטר יונייטד
משחק הבכורה של רונאלדו במועדון הייתה במשחק נגד בולטון במחזור הפתיחה של הפרמייר ליג. רונאלדו שיחק היטב, ולמחרת התקשורת הכריזה עליו כאחד השחקנים הטובים ביותר ששיחקו ביונייטד, כשהיא משווה אותו לאגדת הכדורגל ג'ורג' בסט.
ב-13 באפריל 2007 חתם על הארכת חוזהו ביונייטד תמורת שכר של 120,000 לירות שטרלינג לשבוע, נתון אשר הפך את רונאלדו לשחקן היקר ביותר בתולדות המועדון.
ריאל מדריד
את עונת פתח רונאלדו בצורה מעורבת: בלה ליגה הוא מיעט לשחק ולהבקיע, אך בשלב הבתים של ליגת האלופות הוא הצטיין וכבש שערים רבים וקבע הישג היסטורי כאשר היה לכדורגלן הראשון שכבש בכל אחד ממשחקי שלב הבתים. הוא המשיך להצטיין גם בשלבי הנוק-אאוט והגיע לשיאו בשער בבעיטת מספריים בניצחון 3–0 מול יובנטוס ברבע הגמר. השער זכה לשבחים רבים ורונאלדו עצמו תיאר אותו כאחד משעריו הגדולים בקריירה. באותו משחק שבר רונאלדו שיא של 10 משחקים ברציפות בליגת האלופות בהם הבקיע שער. הוא הבקיע גם במשחק הגומלין ועזר לריאל להעפיל לחצי הגמר, ובסופו של דבר לזכות בפעם השלישית ברציפות בליגת האלופות. בלה ליגה סיים רונאלדו את העונה עם 26 שערים, שני רק לליאו מסי.
לרונאלדו מאזן של 450 שערים ב-438 הופעות במדי ריאל מדריד מה שהופך אותו למלך השערים של המועדון בכל הזמנים.
פרופיל שחקן
מבחינת העמדה בה מוקם רונאלדו בהרכבה ה"יבש" ("דה יורה") של ריאל מדריד, המשיך להיות מוגדר כקשר התקפי קיצוני, אך בפועל ("דה פקטו") נחשב שחקן חופשי על המגרש. עובדת היותו שחקן חופשי סייעה לרונאלדו למצות את כישרונו כרצונו במהלך משחקיו, בהפכו ליעיל הרבה יותר, הן בכיבוש שערים והן בבישולים עבור חברי קבוצתו האחרים.
רוברט קובאץ'
קריירה
קובאץ' שיחק בנבחרת קרואטיה במהלך מונדיאל 2002 ויורו 2004. הוא שיחק בנבחרת גם במונדיאל 2006, אך צבר שני כרטיסים צהובים במשחק נגד נבחרת יפן, בגינם נעדר מהמשחק האחרון של הנבחרת נגד אוסטרליה בשלב הבתים. הגנת קרואטיה התקשתה לשחק בלי קובאץ', ומי שהחליפו במשחק נגד אוסטרליה נגע בכדור בידו ברחבת הקבוצה, דבר שנתן לאוסטרליה את שערה הראשון בטורניר מפנדל. המשחק הסתיים בתוצאה 2-2, שהביאה להדחתה של קרואטיה מהטורניר. גם בנבחרת, גם בלברקוזן, וגם בבאיירן מינכן, רוברט קובאץ' שיחק עם אחיו ניקו באותה הקבוצה.
כריסטיאנו רונאלדו
פרסום ויחסי ציבור
ב-9 בנובמבר 2015, יצא לאקרנים סרט דוקומנטרי, המגולל את סיפור חייו.
התקופה הוויקטוריאנית
פוליטיקה
בשנת 1882 הפכה מצרים לבת חסותה של בריטניה, זאת לאחר שכוחות בריטיים השתלטו על שטחים בסמוך לתעלת סואץ כדי להבטיח את המשך השיט המסחרי בתעלה, שהייתה נתיב השיט העיקרי להודו.
מוסדות חברתיים
בני המעמד הבינוני הורכבו מן הבורגנים. בין אלה נמנו בעלי בתי חרושת, בנקאים, בעלי חנויות, סוחרים, עורכי דין, מהנדסים, אנשי עסקים ובעלי מקצוע אחרים. בני המעמד הבינוני היו לעיתים עשירים מאוד, אבל בדרך כלל לא זכו לזכויות יתר, דבר שגרם להם להתמרמרות רבה. בין בני המעמד הבינוני לבני המעמד הנמוך היה פער גדול מאד.
מכללת ברקלי למוזיקה
מוקדים בעלי עניין במכללה
בנייניה הראשיים של המכללה ממוקמים באזור Back Bay בבוסטון. בניינים נוספים ומעונות סטודנטים פרוסים ברחבי בוסטון. למכללה שלוחה בלוס אנג'לס.
לודוויג ואן בטהובן
בריאותו ומותו
בחודש דצמבר 1826 תקף את בטהובן צינון קשה, והמחלה החמירה והייתה לדלקת ריאות. בטהובן מת ב-26 במרץ 1827, לאחר חולי ארוך, באמצעה של סופת רעמים עזה. היו שאמרו, כי מילותיו האחרונות היו: "בשמיים אשמע".
התקופה המאוחרת
תקופתו המאוחרת של בטהובן החלה בסביבות שנת 1816 ונמשכה עד מותו בשנת 1827. התקופה מאופיינת בעיקר במשבר קשה שעבר, כשהגיע לגיל מבוגר לאחר אין ספור מערכות יחסים עם נשים שונות, והבנה שלעולם לא יינשא. בתקופתו המאוחרת התחרש עד שכמעט לא שמע דבר, ולגבי שנותיו האחרונות קיים ויכוח אם התחרש כליל או ששמע גרוע ביותר. בהמשך התקופה ידוע שניסה להשתמש בחצוצרות אוזניים (מכשיר הגברה עתיק לחרשים). היצירות המאוחרות נערצות מאוד ומאופיינות בעומק אינטלקטואלי, ביטוי אישי עז ועריכת ניסויים במבנים (לדוגמה, בקוורטט בדו דיאז מינור יש שבעה פרקים, והסימפוניה התשיעית כוללת מקהלה בפרק האחרון). תקופה זו כוללת את מיסה סולמניס (Missa Solemnis), את חמש היצירות האחרונות לרביעיית כלי קשת, ואת חמש הסונאטות האחרונות לפסנתר, אשר ביניהן נמצאת גם סונאטת האמרקלאוויר, הסונאטה הגדולה והארוכה ביותר של בטהובן. כתיבתו של בטהובן באותה התקופה מאופיינת במשקלים מורכבים וכן מלל רב לתיאור צורת הנגינה הדרושה.
דוגמאות למהפכנותו של בטהובן
כאמור, בטהובן, ברוחו המהפכנית, חידש רבות בצורות הידועות במוזיקה. חידושיו בצורות של התקופה הקלאסית היו לציון דרך ביצירותיהם של מלחיני התקופה הרומנטית והקלאסית במוזיקה.
גריגורי זינובייב
גריגורי יבסייביץ' זינובייב (ברוסית: Григо́рий Евсе́евич Зино́вьев; 23 בספטמבר 1883 – 25 באוגוסט 1936) היה מהפכן רוסי יהודי, ממייסדיה וממנהיגיה של המפלגה הבולשוויקית הרוסית.
יהודים וחג המולד
אוכל סיני
כיום, המסורת התפשטה מניו יורק לאנשים יהודים ברחבי אמריקה. מסעדה אחת בצ'יינטאון בשיקגו דיווחה ב-2004 שמספר ההזמנות שלהן הושלש בחג המולד. אחר ציין כי בשנה שלפני כן, "אני חושב שהייתה לנו כאן את כל הקהילה היהודית", כאשר המסעדה בת 350 המושבים שלהם התמלאה לחלוטין ב-25 בדצמבר.
סיבות רבות למסורת הוצעו, כולל העובדה שמסעדות סיניות בדרך כלל נשארות פתוחות בחג המולד ושאוכל סיני ממעט לערב בשר בחלב. המסורת מסמלת עבור אנשים יהודים רבים דחייה של מסורות חג המולד ההיסטוריות.
מונופול
לצד המילה מונופול משמשת גם הצורה מונופולין. לפי קביעת האקדמיה ללשון העברית, מינם הדקדוקי של כל אחד משני השמות הללו הוא זכר ומספרם יחיד ('היה לו מונופולין').
פרידריך קרס פון קרסנשטיין
פרידריך פרייהר קְרֶס פון קרסנשטיין (בגרמנית: Friedrich Freiherr Kreß von Kressenstein) (24 באפריל 1870, נירנברג – 6 בינואר 1948, מינכן) היה גנרל גרמני בחיל התותחנים וחבר בצוות הקצינים שסייע לראשות הצבא העות'מאני במלחמת העולם הראשונה. על הצוות הבכיר פיקד הקצין הגרמני לימן פון סנדרס (Liman von Sanders).
מונופול
מונופול טבעי
בתחומים רבים שנחשבו בעבר כ"מונופול טבעי" מתקיימת כיום לכאורה תחרות חופשית עם הסרת הפיקוח או השליטה הממשלתית (אחרי הפרטה), כמו תחומי אספקת הגז, הבנזין, הטלפון הסלולרי, הובלת נוסעים, שיחות טלפוניות לחו"ל ומקומיות, ועוד. יש הטוענים כי הנטייה המונופוליסטית בתחומים אלו נוצרה בעיקר משום שקיים פיקוח (רגולציה) ממשלתי, המגביל את האפשרות להתחרות ומעודד יצירת מונופולים.
פרידריך קרס פון קרסנשטיין
רקע משפחתי ותחילת דרכו הצבאית
בגיל 18 התגייס פרידריך קרס פון קרסנשטיין לחיל התותחנים של הצבא הבווארי. לאחר שנתיים הוענקה לו דרגת לוטננט (סגן משנה). בתור אובר-לוטננט (סגן) סיים קרס את מסלול האקדמיה הצבאית בשנת 1898. למטה הפיקוד בברלין סופח בשנת 1908 בתור האופטמן (סרן) וקודם לדרגת מיור (רב-סרן).
לאחר פרישתו מהצבא
קרס פון קרסנשטיין היה רווק בן 78 כאשר נפטר ב-6 בינואר 1948 בבית אבות במינכן.
מלון וולדורף אסטוריה
למלון יש רציף רכבת משלו, כחלק מתחנת גרנד סנטרל, בו השתמשו בין השאר פרנקלין דלאנו רוזוולט, ג'יימס פארלי, עדלי סטיבנסון ודאגלס מקארתור. מעלית שהייתה גדולה דיה לרכבו של פרנקלין רוזוולט מספקת גישה לרציף.
שם המלון לקוח משם העיר ולדורף (Walldorf) בגרמניה, מקורה של המשפחה האמריקנית הבולטת משפחת אסטור שהונצחה בשמו של בן המשפחה ויליאם וולדורף אסטור, שהקים את מלון וולדורף ב-1893. לאחר שהוקם בסמוך מלון אסטוריה על ידי בן-דודו, ג'ון ג'ייקוב אסטור הרביעי ב-1897, חיבר האחרון את שני המלונות למלון אחד בשם וולדורף-אסטוריה.
יוני דואר בשירות ההגנה וצה"ל
ההכשרה ליחידה
ההכשרה לשירות ביחידת יוני הדואר הייתה במסגרת קורס, ואליו גויסו בעיקר חברות בארגון "ההגנה". המיון לקורס נעשה על פי שני קריטריונים מרכזיים: אהבה לבעלי חיים וסודיות רבה. על הקורס פיקד והדריך מי שלימים היה מפקד ההגנה האווירית של אזור תל אביב, צ'רלי לוין. ההכשרה כללה הרצאות על יונים ויוני דואר בפרט, אופן ההתייחסות ליונים, הכרת חייהן והתנהגותן, בריאותן ומחלותיהן, מזונן ועוד.
אל-ג'זירה (מדינה בסודאן)
בשנת 1925 החל השלטון הקולוניאלי הבריטי-מצרי המשותף ב"תוכנית ג'זירה", שמטרתה ליישב את האזור ולפתחו. סכר סנאר ומספר רב של תעלות השקיה נבנו. אל-ג'זירה הפכה לאזור החקלאי החשוב והמרכזי בסודאן, ובה למעלה מ-10,000 קילומטרים רבועים מעובדים. החקלאות באזור הולאמה על ידי סודאן העצמאית בשנות ה-50. בתחילה התבססה החקלאות על גידול כותנה, אך בשנות ה-90 החל גידול מאסיבי של דגן, שנטל שליש מהאדמה שהוקצתה בתחילה לכותנה.
כשתבוא תראה
כשתבוא תראה הוא אלבום האולפן הרביעי של הזמרת הישראלית שלומית אהרון. את האלבום הוציאה לאור בשנת 2006 חברת התקליטים הד ארצי. בין השירים שהצליחו מתוך האלבום נמנים "כאן הבית", שנכתב והולחן על ידי אדמית הראל וליאור אלבו; "בכל הדברים הפשוטים", שגם אותו כתבה הראל עם טל שגב ו"את השקט שלי", שהושמע רבות בתחנות הרדיו השונות בישראל.
קומינטרן
היסטוריה
בחודש מרץ של שנת 1919 החליט לנין להקים אינטרנציונל קומוניסטי "שלישי", שהיה אמור לרשת את הסמכות המהפכנית של "האינטרנציונל הראשון" ו"האינטרנציונל השני" של קרל מרקס. המטרה המוצהרת הייתה להילחם "בכל האמצעים, כולל בכוח מזוין, במטרה למגר את הבורגנות הבינלאומית ולהקים רפובליקה סובייטית בינלאומית כשלב מעבר לביטול מוחלט של המדינה".
לה פטי ז'ורנל
לה פטי ז'ורנל (בצרפתית: Le Petit Journal) היה יומון מוביל בצרפת בשנים 1863–1944.
היסטוריה
בתחילת המאה ה-20 תפוצת העיתון ירדה ו-"Le Petit Parisien" נעשה העיתון הנפוץ בצרפת. בשנת 1919 התפוצה הייתה כ-400,000 העתקים. בשנת 1936 העיתון היה העיתון הרשמי של המפלגה סוציאליסטית, אך למרות תמיכה מבעלי השפעה, בשנת 1937 ירדה תפוצת העיתון ירדה לכ-150,000. העיתון נסגר באוגוסט 1944.
פרפקציוניזם
הפן השלילי
מטפלים מתמודדים עם החשיבה השלילית שאופפת את הפרפקציוניסט, ובייחוד עם גישת "הכל או כלום", לפיה המטופל מגדיר הישג כמושלם או חסר־חשיבות. הם מעודדים את מטופליהם להציב יעדים ברי־השגה ולהתמודד עם הפחד מכישלון.
הביטוי הלועזי הטוב מאוד הוא האויב של הטוב גורס כי קפדנות יתר וחתירה לשלמות בכל תנאי עלולות להזיק ולמנוע את השלמת המשימה.
רפאל רופין
ביוגרפיה
רופין היה חבר במפלגת אור של ירון ידען.
מוזיאון מצודת חלב
היסטוריה
המוזיאון נפתח בשנת 1994 במבנה קסרקטין השוכן במצודת חלב ושימש את צבאו של הקצין המצרי אבראהים פאשא. המבנה נבנה בשנת 1834 לאחר מסע המלחמה המוצלח שלו נגד האימפריה העות'מאנית. המבנה משתרע על שטח של 754 מ"ר בצדה הצפוני של המצודה, והוא שופץ ב-1994 על ידי מחלקת העתיקות והמוזיאונים של חלב בעזרתה של קרן אגא חאן (Aga Khan Foundation). המוזיאון נפתח ב-26 בספטמבר 1994 במעמד שר התרבות הסורי נג'אח אל-עטאר (نجاح العطار).
אנטון ברוקנר
ליצירותיו של ברוקנר חשיבות רבה בתולדות הסימפוניה. הן יחידות במינן ברפרטואר הסימפוני בשל ממדיהן העצומים והעובדה, שהן קיימות במספר גרסאות, כתוצאה מביקורת משתקת, שברוקנר ספג במהלך חייו ונכונותו לעבד את יצירותיו על יסוד ביקורת כזאת. הסימפוניות שלו נתפסות כמסמלות את השלב הסופי של הרומנטיקה האוסטרו-הונגרית הודות לשפתן ההרמונית העשירה, הפוליפוניה המורכבת שלהן ואורכן הניכר. יצירותיו של ברוקנר סייעו בהגדרת הרדיקליות המוזיקלית העכשווית בשל הדיסוננסים, המודולציות הפתאומיות וההרמוניות הנודדות, המאפיינות אותן.
Sticky Fingers
הפקה
עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול.
...Nothing Like the Sun
רקע
האלבום הוקלט באולפני AIR (Associated Independent Recording) שהקים המפיק של הביטלס ג'ורג' מרטין באי מונטסראט שבים הקריבי (שנתיים אחר כך האולפן חרב בסופת ההוריקן "הוגו"). בהתאמה לסגנון הקודר-משהו של התקליט, עיצב ריצ'רד פרנקל את עטיפת התקליט והחוברת המצורפת אליו בגוונים של שחור ולבן. גם רוב הצילומים המלווים את האלבום (מעשה ידיו של ברייאן אריס) הם בשחור-לבן. שני תצלומים בולטים במיוחד: האחד הוא תצלום המופיע בעמוד המרכזי בחוברת ובו מצולם סטינג במה שנראה כבר משקאות מוזנח, כשהוא מחזיק בידו כוס, על הדלפק בקבוק רום וגבר שיכור שראשו מונח על הדלפק – רמז ל"תקרית השיכור" שנתנה השראה לשם התקליט (הסבר בפסקה הבאה). השני מופיע בגב התקליט והחוברת ובו מצולם סטינג על רקע קבר – רמז למות אמו.
מקור השם לאלבום
בהקדמה לתקליט מספר סטינג כי שם האלבום נבע ממפגש שהיה לו לילה אחד בהייגייט היל (שכונת מגוריו בלונדון) עם שיכור. הלה תפס את סטינג בשולי בגדו, הצביע על הלבנה, ודרש לדעת "כמה יפה היא הלבנה? כמה יפה היא הלבנה?". סטינג השפיל אליו את עיניו וענה לו "עיני אהובתי אינן כשמש כלל ועיקר" (במקור: "My mistress eyes are nothing like the sun") - השורה הפותחת את סונטה 130 של ויליאם שייקספיר. "מצאתי", כתב סטינג, "ששייקספיר יעיל תמיד בהרגעת שיכורים אלימים ולו רק משום שזה נותן להם את ההרגשה שאתה מטורף יותר מהם". "תשובה טובה, תשובה טובה", אמר השיכור והמשיך בדרכו. מפגש זה שימש גם השראה לאחד השירים באלבום, "Sister Moon" (אחות לבנה) שאותו הקדיש סטינג לכל אלו ששפיותם תלויה במצב הלבנה בשמים. השורה הראשונה של סונטה 130 פותחת את הבית האחרון בשיר זה.
יחס הביקורת והציבור
באתר Allmusic נכתב כך:
נוחות אקלימית
מרכיבי עומס החום ודרך החישוב שלהם
שטפי החום במשוואה יושפעו באופן ישיר מהמשתנים האקלימיים הבאים:
אברהם דוויין
אברהם דוויין (באנגלית: Abrahm DeVine; נולד ב-3 בספטמבר 1996) הוא שחיין אמריקאי, סגן אלוף ארצות הברית (2017 ו-2018) במשחה ל-200 מטר מעורב אישי ואלוף המכללות (2018 ו-2019) במשחה ל-400 מטר מעורב אישי.
2017
באליפות ארצות הברית שנערכה באינדיאנפוליס, אינדיאנה יוני 2017 ושמשה את המבחנים האמריקאים לאליפות העולם זכה דוויין במדליית כסף במשחה ל-200 מטר מעורב אישי בשיא אישי חדש של 1:56.79 דקות, אחרי צ'ייס קייליש (1:56.51 דקות) ולפני ג'וש פרנו (1:57.14 דקות). נוסף לכך, הוא סיים במקום שישי במשחה ל-200 מטר גב בתוצאה של 1:58.65 דקות. חודש לאחר מכן, באליפות העולם עצמה שנערכה בבודפשט, הונגריה ביולי הוא סיים במקום עשירי בתוצאה של 1:58.01 דקות.
אלכסנדר טנסמן
מוזיקה
טנסמן היה לא רק מלחין בעל שם עולמי, אלא גם פסנתרן וירטואוז. בעונת 1932–1933 ניגן טנסמן לפני קהל מאזינים שכלל את קיסר יפן הירוהיטו ואת מהטמה גנדי; הוא נחשב לאחד מגדולי המוזיקאים הפולנים. בהמשך ניגן בחמישה סיורי קונצרטים בארצות הברית, בהם הופעת סולן עם התזמורת הסימפונית של בוסטון בניצוח סרגיי קוסביצקי. נוסף לכך ניהל קריירה משגשגת בצרפת כפסנתרן קונצרטים.
באחד ממכתביו מצהיר טנסמן, כי "ברור שאני חב הרבה לצרפת, אבל כל מי ששמע אי פעם את חיבורי אינו יכול להטיל ספק בכך שהייתי, הנני ותמיד אהיה מלחין פולני." אחרי שופן, ייתכן ששופן הוא התומך הראשון במעלה בצורות הפולניות המסורתיות כמו פולונז ומזורקה; הן נכתבו בהשראתו של שופן ובמקרים רבים כהוקרה למלחין זה. מקורות ליצירות אלה, שאופיין נע ממיניאטורות קלילות ליצירות ראווה וירטואוזיות, מצא טנסמן בנושאים מן הפולקלור הפולני המסורתי והתאים אותם לסגנונו הנאו-קלאסי המובהק. עם זאת, הוא לא כתב מוזיקה לשירי העם עצמם, כפי שהסביר בראיון רדיו: "מעולם לא השתמשתי בשיר עם פולני בצורתו המקורית ממש, גם לא ניסיתי ללהרמן שיר כזה מחדש. לדעתי, כשמשווים אופי מודרני לשיר פופולרי זה מקלקל אותו. יש לשמר אותו בהרמוניה המקורית שלו."
חוצה כוכבים
תקציר העלילה
העלילה מתרחשת בשנת 2024.
אלסנדרה בלוני
פעילותה האמנותית
בלוני עוסקת גם בטיפול באמצעות מחול, לפי שיטה שהמציאה, בשם „Rythm is the Cure” ("המקצב הוא הריפוי"), המבוצע תוך לבישת אבנטים אדומים. החל משנת 2009 היא מנהלת בניו יורק להקת נשים המנגנות בתופי מרים, המכונה "בנות סיבלה". מופעיה - "המקצב הוא הריפוי" ו"מחול העכביש טרנטלה" (Tarantella Spider Dance ) כוללות מוזיקה, ריקודי "טמוריאטה" (tammuriata), נגינת תופים, דרמה, מחלות "של האש" ו"של האוויר", וכו'. מחול העכביש מתחיל עם לידת אשת העכביש ועוקב את גלגולי מחול הפיציקה טרנטאטה מאז הפולחן העתיק של סיבלה ודיוניסוס ועד לפולקלור האיטלקי העכשווי.
ולינגטון (ניו זילנד)
רעידות אדמה
בשל רעידות האדמה התכופות, המתרחשות בממוצע אחת לשנה, ומאז רעידת האדמה הגדולה של 1855, נהגו המתיישבים לבנות את בתי העיר מעץ, וגם היום ממשיכים לבנות את בתי המגורים מעץ (אף שבתי המשרדים כיום נבנים מפלדה ומבטון). בניין הממשל שנבנה לאחר רעידת האדמה הוא בניין המשרדים עשוי העץ הגדול ביותר בחצי הכדור הדרומי.
אריאל שרון
היה ממייסדי מפלגת הליכוד, שחרתה על דגלה את חזון ארץ ישראל השלמה. במשך שלושים שנות פעילותו הפוליטית בלט בגישתו התקיפה למלחמה בטרור ובתמיכתו במפעל ההתנחלויות, ואף כונה "אבי ההתנחלויות". כשר הביטחון הוביל את צה"ל למלחמת לבנון הראשונה, וכראש הממשלה הוביל במרץ 2002 את ישראל למבצע חומת מגן. בשנת 2003, לאחר שנבחר בשנית לראשות הממשלה, חל מפנה בעמדותיו: הוא הכריז על תוכנית ההתנתקות, ובאוגוסט 2005 פינה את כל ההתנחלויות מרצועת עזה וכן ארבע התנחלויות בצפון השומרון. בנובמבר אותה שנה פרש מהליכוד והקים את מפלגת קדימה.
יחידה 101 והצנחנים
בשנת 1953 נקרא שרון להקים את יחידה 101, כיחידה שתהיה מסוגלת לבצע פעולות בעומק שטח האויב, ובעיקר לערוך פעולות תגמול כנגד התקפות הפדאיון שיצאו מרצועת עזה ומיהודה ושומרון. לשרון ניתנה האפשרות להקמת היחידה מהיסוד והוא בחר את פקודיו. תחת פיקודו הפכה יחידה 101 ליחידת הקומנדו הראשונה של צה"ל, שהתמחתה הן בסיור ושדאות והן בפעולות חבלה ותקיפה בעורף האויב. יחידה זו הנחילה לכלל צה"ל תורות לחימה וטקטיקות מתקדמות והדגישה ערכים כמו דבקות במטרה ואחוות לוחמים. היא מקצעה את תחום חיל הרגלים והיחידות המיוחדות.
בתחילת 1954 התמזגה יחידה 101 עם גדוד הצנחנים 890, ששרון מונה למפקדו. גדוד 890 היווה למעשה המשך של יחידה 101 והמשיך לעסוק בפעולות תגמול, ובמהלך מבצע עין תחת עין - פשיטה על מוצב מצרי מול כיסופים נפצע שרון בשנית. הבולטת בפעולות תגמול שעליהן פיקד במסגרת זו היא מבצע שומרון. באותה שנה נתמנה שרון למפקד כל יחידות הצנחנים (בשם יחידה 202 שמאוחר יותר הפכה לחטיבת הצנחנים).
מלחמת ששת הימים
בריאיון להיסטוריון הצבאי עמי גלוסקא תיאר שרון, שהיה מתוסכל מהססנות הממשלה בתקופת ההמתנה ערב מלחמת ששת הימים, דברים שאמר לרבין:.
כחבר הכנסת וכשר החקלאות
ב-1969 ניהל שרון משא ומתן עם המפלגה הליברלית על הצטרפות לשורותיה בעקבות רצונו של הרמטכ"ל חיים בר-לב לשחררו מצה"ל אולם לבסוף ניאות הרמטכ"ל להשאירו.
1990–1992 – שר הבינוי והשיכון
ביוני 1990, עם הקמת ממשלה צרה בראשותו של יצחק שמיר, התמנה לשר הבינוי והשיכון. באותה עת נוצר משבר דיור עם הגעתם של מאות אלפי עולים מברית המועצות לשעבר לישראל. משרד הבינוי והשיכון בראשותו של שרון פעל לבנייה מואצת של דירות על ידי מתן הקלות שונות ליזמים, כמו התחייבות לקנות דירות שלא יימכרו בשוק החופשי. בנוסף, משרד השיכון הקים אתרי קרוואנים ואפשר הקלות בנייה דרך תמ"א 33. שרון עודד יזמים להתחיל לבנות עוד בטרם נחתמו איתם חוזים מחייבים המעגנים את התחייבויות המדינה ליזמים. על התנהלות זאת כתבו שופטי בית המשפט העליון שנראה שהשר ונציגי משרד השיכון לא הקפידו לנהוג בדרך מקובלת ובהגינות כלפי היזמים ולא פרשו בפניהם את מלוא הסיכונים שהם נוטלים על עצמם בנסיבות העניין, כפי שהיה עליהם לעשות. בתקופת כהונתו נבנו 144 אלף דירות ו-22 אלף דירות שופצו מהיסוד, בהן בתים רבים שנבנו ביהודה ושומרון. תקופה זאת נחשבת לשיא הבנייה בארץ ובה היה תקציב משרד השיכון הגדול בתקציבי משרדי הממשלה, כולל משרד הביטחון. שרון הוצב במקום השלישי ברשימת הליכוד במהלך הבחירות לכנסת השלוש עשרה, שבהן הפסיד הליכוד.
הסכמי אוסלו
את הטענה שיהודי עלול להתנקש בראש הממשלה כינה שרון באותו זמן "עלילת דם"; אף על פי כן, גם לאחר הרצח קיימה איתו משפחת רבין מערכת יחסים טובה.
1998–1999 – שר החוץ ושר התשתיות הלאומיות
ב-13 באוקטובר 1998 התמנה לשר החוץ, בנוסף לתפקידו כשר התשתיות הלאומיות. בתקופה זאת נסע עם בנימין נתניהו לאחוזת ואי לגיבוש סעיפי הסכם ואי. במסגרת פעולתו כשר החוץ פעל לקידום השלום באזור ובניסיון לקידום פרויקטים משותפים אזורים בנושאי המים.
הקדנציה הראשונה
לאחר מסע בחירות שבו הבטיח לעם בישראל "שלום וביטחון" נבחר לתפקיד ראש הממשלה, לאחר שגבר על אהוד ברק ברוב של 62%, והחל לכהן בתפקיד זה ב-7 במרץ 2001. שרון בחר להקים ממשלת אחדות לאומית בה ניתנו למפלגת העבודה שני תיקים מרכזיים – תיק החוץ לשמעון פרס ותיק הביטחון לבנימין בן אליעזר. הדבר סייע לשרון בהשגת לגיטימציה לו באופן אישי, ולממשלתו, ובהצגת צעדיו כצעדים הכרחיים לפתרון המצב המבוצעים תוך קונצנזוס רחב. הדבר גם התבקש מהמצב בכנסת, אשר חלוקת המנדטים בה הייתה לפי בחירות 1999, שבהן זכה השמאל לתמיכה רבה.
המצב הכלכלי
השנתיים האחרונות של אריאל שרון התאפיינו בשיפור ניכר במצב הכלכלה ובצמיחה מהירה ויציבה של המשק בקצב של 5% בכל שנה. הצמיחה נבעה בעיקר מהאצה בסחר הבינלאומי ומהשקט הביטחוני היחסי. שר האוצר ברוב התקופה היה בנימין נתניהו ושרון גיבה את תוכניותיו והצעותיו.
החשדות בשחיתות
בפרשת האי היווני אשר התפרסמה במרץ 2001, הועלה חשד, כי איש העסקים דוד אפל העביר כספי שוחד לשרון, במסווה של העסקת גלעד – בנו של שרון בשכר גבוה מאוד. היועץ המשפטי לממשלה מני מזוז קבע ביוני 2004, כי אין ראיות התומכות בהאשמות "אפילו במקורב".
שקיעתו בתרדמת ופטירתו
בשעות הערב של 18 בדצמבר 2005, לקה שרון באירוע מוחי קל כאשר ההשערה הייתה שהגורם לשבץ הוא תסחיף לב. בבדיקת MRI נמצאו מיקרו־דימומים ישנים, שהיוו סיכון מסוים בשילוב עם גילו במתן תרופה נוגדת קרישה (קלקסן). בעקבות זאת היה אמור לעבור צנתור לב ונטל תרופות מדללות דם.
משפחתו
בחוות שקמים מוסיף להתגורר בנו של שרון, גלעד.
מורשת קרבית
תורת הקרב שהחלה ביחידה 101, עברה לצנחנים משם לכל יחידות החי"ר ובהמשך לצה"ל כולו דרך מיטב לוחמי היחידה שהפכו למפקדים.
המחלוקות סביב דמותו
לעומת זאת, הביקורת הקשה עליו מכיוון חלקים מהשמאל הישראלי רק גברה בעקבות פעולות כגון הסיכולים הממוקדים, הריסת בתי מחבלים והקמת גדר ההפרדה, אשר נחשבו לפשעים בעיני מחנה פוליטי זה. שולמית אלוני אף הביעה תקווה ששרון יועמד לדין: "שרון הוא לאומן גדול ומתנשא. הוא סובל משיגעון גדלות ולא אכפת לו להקריב את חייהם של האחרים... ואני מקווה ששרון יועמד לדין".
שלומית אהרון ושלושת הטנורים
שלומית אהרון ושלושת הטנורים הוא אלבום וידאו והופעה משותפים של הזמרת הישראלית שלומית אהרון ושלושה זמרי אופרה ישראלים: יותם כהן, גיא מנהיים ויוסף ארידן. את האלבום הוציאה לאור בשנת 2010 חברת התקליטים הד ארצי. אהרון הזמינה את שלושת זמרי האופרה, המכונים "שלושת הטנורים" כפראפראזה להרכב שלושת הטנורים שפעלו בשנות התשעים והאלפיים. יחד הם הופיעו עימה במופע משותף, שיצא על DVD. המופע שילב בין מוזיקה ישראלית למוזיקת אופרה. ליוו אותם שבעה נגנים בהפקתו של אוהד חיטמן ובעיבודים נוספים של דרור אלכסנדר.
ליאת אקטע
ליאת אקטע (נולדה ב-4 בנובמבר 1970) היא שחקנית, רקדנית וכוריאוגרפית ישראלית.
בתיאטרון
בתיאטרון הקיבוץ: ב-1998 גילמה את לכלוכית בהצגה "לכלוכית 98" שביימה מור פרנק. הצגה זו הועלתה בפסטיבל חיפה להצגות ילדים. ב-1999 גילמה את שירה בהצגה "מחוק" מאת אלי דור חיים שביימה דדי ברון.
אליצור
לאחר הקמת המדינה
בקיץ 2015 חידשה אליצור את מסורת הנבחרות, אותן היא שולחת מחוץ לישראל והוקמה נבחרת נערים שנסעה למסע משחקים בארצות הברית מול קהילות יהודיות, את הנבחרת אימן רועי שרוני.
עלילות פרדיננד פדהצור בקיצור
תמצית העלילה
הספר עוסק ב"מלך זקן, נבון וחכם" שנקרא בקיצור פֶרְדִינַנְד פְּדָהצוּר. המלך היה אהוב על עמו, אך במסיבת מלכים אמר בן מלך ידוע:
שושלת האן המערבית
היחלשות ונפילת השושלת
לאחר מותו של וו-די החלה הידרדרות במצבה של השושלת: נוצר גירעון בקופת הקיסרות; רבים מהקיסרים נאלצו להקדיש את מירב מאמציהם להתמודדות עם תככי החצר, ולא עם בעיות המדינה; והקיסר לא היה יכול עוד להטיל את מרותו על המשפחות העשירות, שכוחן גדל משמעותית. קיסרי האן המערבית האחרונים היו ידועים כמזניחי השלטון על חשבון התענוגות (ביניהם אָי די, הקיסר הבגיר האחרון של שושלת האן, שהקדיש את רוב זמנו למאהבו ואף קידמו לדרגת רוזן). שני הקיסרים האחרונים שלטו בהיותם ילדים, והיוו כלי משחק בידיהם של קרובי משפחתם.
וָאנְג מָאנְג, היה האחיין החורג (מצד אביו שנפטר כשהיה צעיר) של הקיסרית וָאנְג גֶ'ן גוּן, אשר על אף שיוכו הרם מונה לתפקידים שוליים. בשלב מסוים, החל ואנג מאנג לאסוף כח פוליטי, ולבסוף מונה לעוצרו של הקיסר פינג די. פינג די נפטר בשנת 6|6 לספירה (וככל הנראה הורעל על ידי מאנג), ובמקומו מונה הקיסר יינג בן השנה. יינג "ויתר" בסופו של דבר על השלטון לטובת ואנג מאנג, שהביא לסיומה של שושלת האן המערבית בטענה שהיא אינה זוכה למנדט השמיים, וייסד את שושלת שין.
טכנולוגיה
נוסף על הפיתוחים התעשייתיים, על ההמצאות של תקופת האן המערבית ניתן למנות את הקליבר, כלי המשמש למדידת אורכים זעירים והספירה הארמילרית, מודל תלת-ממדי המדמה את תנועת הכוכבים על כיפת השמיים.
קבצנים בספרד
ספר ראשון: ליישה (הנובלה המקורית)
ליישה קמדן נולדה בשנת 2008 עם אחותה התאומה אליס. שתיהן בנות לרוג'ר ואליזבת' קמדן, מהתומכים והתורמים הגדולים של קנזו יאגאיי, כמו גם אותה טכנולוגיה ששדרגה את ליישה לחוסר השינה. ליישה היא העשרים ואחת מבין חסרי-השינה, הבוגר מביניהם רק ארבע שנים מבוגר ממנה. כמוהם, היא ניחנה באינטליגנציה גבוהה, צלילות והעדר יכולת לחוש דיכאון. מבין העשרים ואחד עשרים הגיעו לבגרות, ואחד נהרג בינקותו על ידי הוריו, שלא יכלו לסבול את בכי התינוק 24 שעות ביממה.
חייה הפרטיים של ליישה מסתבכים עד מהרה: אמה מתגרשת ואביה נישא בשנית למדענית צעירה; אחותה התאומה מתמרדת, ומקנאה בקלות שבה ליישה מקבלת את כל רצונותיה; ויחסיה עם חבריה ללימודים עולים על שרטון. במהרה מתגלה כי חזיונו של טוני אינו מופרך: חסרי-השינה מופלים יותר ויותר בתחומים כמו לימודים, מסחר וספורט, לכאורה בשל היתרון הלא-הוגן בו הם מחזיקים. אירועים אלו מגיעים לשיאם לאחר שחסר-שינה נהרג בתאונת-דרכים, ומנתיחת גופו מתגלה כי חסרי-השינה ניחנו בעוד תכונה: נעורי נצח.
ספר שני: השמורה
תוך כדי כך, פונה אל ליישה מדען, ד"ר אדם וולקוט, שטוען כי פיתח טיפול גנטי המסוגל להפוך ישנים לחסרי-שינה. לטענתו, כל מסמכי המחקר על הטיפול נגנבו, ובאורח פלא שמורת חסרי-השינה הגישה אותם כפטנטים שמורים שלה לאחר מכן. ליישה מתעמתת עם מירנדה שאריפי, מנהלת השמורה, ומבינה כי השמורה מנסה לבדל עצמה מהציבור באופן הרמטי. פיתוח הטיפול של ד"ר וולקוט ישים קץ למאמציה לסגור את השמורה לעולם החיצוני. אז שותפו של ד"ר וולקוט נהרג בתאונת אופנוע, שמתגלה במהירות כחבלה מכוונת, ככל הנראה על ידי חסר-שינה.
ליישה מגלה כי התליון ניתן לסטלה כאמצעי לדרבנה להצטרף לשמורה, וכי הוא נגנב ממנה על ידי קלווין הוק במסיבה. ליישה חוקרת ומגלה כי המחקר הסודי עליו עבר ד"ר וולקוט הוא תרמית שיזם הוק, שחיבל באופנועו של עוזר המחקר על מנת להעמיד את מירנדה שאריפי והשמורה למשפט פומבי ומתסיס. היא נכנסת למשבר עמוק, ומצליחה לצאת ממנו רק בזכות אחותה אליס שמגיעה במפתיע. אליס טוענת כי היא ידעה על מצוקת אחותה, בזכות תחושת קשר על-טבעית המתפתחת בין תאומים. ג'ניפר שאריפי מזוכה במשפטה, אך בעקבותיו היא מחליטה שהשמורה אינה בטוחה במקומה הנוכחי, ומחליטה להעבירה - לחלל.
ספר רביעי: קבצנים
הספר חוזר לקו העלילה ב-2091. לאחר שממשלת ארצות הברית הפסידה את זכויות הפטנט של אנרגיית נן, המדינה נכנסת למיתון עמוק. ארצות הברית מגבירה את נטל המיסים, במיוחד על השמורה, ש-92% מהכנסותיה ממוסות. הדבר מביא את ג'ניפר שאריפי לנסות ולהתנתק מארצות הברית כליל. מירי, חסרת השינה המשופרת הראשונה, נקלעת למשבר אישי כשאחיה טוני נפצע. פציעתו מכבידה על יכולותיו המנטליות וחמור מכך - הוא נאלץ לבזבז חלק מהיממה בשינה חסרת תועלת. לאחר ויכוחים מרים עם סבתה והמבוגרים האחרים, מבינה מירי כי אין מקום לחמלה כלפי החלשים בשמורה. אחיה מת כעבור זמן קצר, ונאמר לה כי הדבר נגרם מפציעותיו. מירי אינה משוכנעת שכך הדבר, והיא ושאר חסרי-השינה המשופרים מחליטים להתאגד יחדיו בסתר. לקבוצתם הם קוראים "הקבצנים".
מירי וחסרי השינה המשופרים אמנם חכמים מאוד לחוד, אך מתקשים לגשר על פערי ההבנה בינם לבינם, כמו גם להתגבר על מוגבלויות נוירולוגיות מולדות. לאחר צפייה במופעו של דרו ארלן, החולם הצלול, מצליחים המשופרים לעבור פריצת-דרך: הם מעבירים את שפת חוטי-המחשבה שהמציאה מירי לשפה משותפת וברת תרגום, ומירי מצליחה להחלים מרעידותיה הבלתי-נשלטות. לאחר שהצליחו להתנער ממגבלותיהם, מגלים הקבצנים הצעירים את תוכניותיה של מירנדה שאריפי לפתח נשק ביולוגי כאמצעי מיקוח.
עמוס לויטוב
מרצה וסופר
לויטוב תיאר את חוויותיו מהשבי ומהחזרה ממנו גם בספר פרי עטו.
ספרו
"שקר השתיקה", 2007, עמוס לויטוב, הוצאת מודן - במשרד הביטחון
אצבע אלוהים (סרט)
אצבע אלוהים הוא סרט קומדיה דרמטית ישראלית מאת הבמאי יגאל בורשטיין, שיצא לאקרנים בשנת 2009, בהפצת יונייטד קינג. הסרט זכה בפרס השחקן הטוב ביותר (משה איבגי ואלון אבוטבול במשותף) ביולי 2008 בפסטיבל הסרטים הבינלאומי בירושלים; מועמד לתשעה פרסי אופיר ביולי 2008, מתוכם זכה באחד, עבור המוזיקה לישראל ברייט. הסרט השתתף בפסטיבלים בינלאומיים במונטריאול (קנדה), ורשה (פולין) ומונפלייה (צרפת).
ארכפלוס
+ARC מאפשרת לייצר שרטוט פרמטרי חכם אשר עוזר לחסוך זמן רב בעבודה היומיומית. השרטוט הנעשה בדו-מימד (במבט-על) מכיל כבר פרמטרים של גובה ונפח וכך יודע להפוך את השרטוט הדו-ממדי למודל תלת-ממדי ולהדמיה עם חומרים.
מטוקלופראמיד
מנגנון הפעולה
מטוקלופראמיד ככל הנראה נקשר לקולטני דופמין מסוג D2 ופועל עליהם כאנטגוניסט. בנוסף פועל כאנטגוניסט על קולטני 5-HT3 וכאגוניסט לקולטני 5-HT4. התרופה פועלת כנוגדת בחילות והקאות בעקבות הפעילות האנטגוניסטית על קולטני הדופמין מסוג D2 הנמצאים במערכת העצבים המרכזית. במינונים גבוהים הפעילות האנטגוניסטית על קולטני 5-HT3 יכולה גם כן להקל על בחילות והקאות. פעילות מערכת העיכול מושפעת מפעילות מוסקרינית, פעילות אנטגוניסטית של קולטני D2 ופעילות אגוניסטית של קולטני 5-HT4.
עץ B Plus
במדעי המחשב, עץ +B הוא מבנה נתונים שמאפשר שמירת מידע ממוין בצורה המאפשרת גישה מהירה ויעילה אליו (סיבוכיות לוגריתמית לחיפוש, הוספה ומחיקה). הוא בנוי בתור עץ חיפוש שבו המידע כולו נשמר בעלים, והתכונה המאפיינת אותו היא כי כל צומת בעץ מכיל מספר רב יחסית של אינדקסים המשמשים להכוונה, מה שיוצר עץ רחב וקצר. תכונה זו הופכת את העץ ליעיל במקרים בהם הוא גדול מכדי שיאוחסן כולו בזיכרון הראשי - כך ביצוע חיפוש בעץ דורש מספר נמוך יחסית של גישות לזיכרון המשני.
יחידת שמשון
היסטוריה
לאורך שנות פעילות היחידה נפלו שבעה מלוחמיה: משה מוזס ז''ל. ברוך בן שמעון ז''ל. אודי ברמן ז''ל. אליחי טובים ז''ל. דורון דניאל דרזי ז''ל. אורי אזולאי ז''ל. מוטי בר-ששת ז''ל.
עמותת "בזלת" - זיכרון, מורשת ותרומה לקהילה.
יחידת "ענבר" - במהלך ייחודי ובברכת מפקד מג"ב דאז, ניצב קובי שבתאי (כיום המפכ"ל), הוקמה במשמר הגבול פלגת מתנדבים מבצעית למשימות מיוחדות. הפלגה המונה כ-50 איש מבוססת כולה על יוצאי היחידה, המבצעים פעילות מבצעית מיוחדת כנגד פעילות פח"ע, פעילות פלילית וטרור חקלאי. בעת חירום תהווה הפלגה מענה מבצעי טקטי לתגבור כוחות מג"ב ומשטרת ישראל. המתנדבים מבצעים סדרות אימונים ייעודיות המכינות אותם להתמודדות עם תרחישים שונים. ומדי שבוע מבוצעת פעילות מבצעית, המתמקדת בתקופה האחרונה בקווי התפר בין איו"ש למדינת ישראל.
נווה שלום (שכונה)
נווה שלום ומנשייה מרחב משותף זהות כפולה
משנות התשעים של המאה התשע-עשרה ועד שלהי שנות העשרים של המאה העשרים נתפס המרחב העירוני שבצפון יפו בקרב דוברי העברית כמורכב משני אזורים נבדלים – פרוור דרומי שנקרא "נווה שלום" ואזור עוני צפוני שכונה "חארת אלתנכּ" ("שכונת הפחים" בערבית).
יעקב מלץ
ביוגרפיה
נפטר ב-8 באוקטובר 2006 ונקבר בבית הקברות נחלת יצחק. הותיר אחריו שתי בנות, בהן הסופרת רונית לוינשטיין מלץ, שהייתה אשתו של הרב יגאל לוינשטיין.
היסטוריה של סודאן: אסלאם ומהדיזם
רקע ואקדמות
על אף שחלק משטחה של סודאן המודרנית היה מבחינה נומינלית תחת שלטון עות'מאני מצרי, הפחות הקודמים לא דרשו הרבה משליטי צפון סודאן, אלא מעין תשורה שנתית. מוחמד עלי שינה מצב זה. לאחר שהביס את הממלוכים במצרים, ברחה קבוצת ממלוכים לסודאן. ב-1811 השתלטו הממלוכים על דונגולה, והפכו אותה למרכז משגשג בסחר העבדים. ב-1820 הודיע מלך סנאר למוחמד עלי שהוא אינו מסוגל להיענות לדרישה לגרש את הממלוכים. בתגובה שלח עלי 4,000 חיילים במטרה לכבוש את סודאן, לטהרה מהממלוכים, ולספחה למצרים. כוחותיו של מוחמד עלי גירשו את הממלוכים מדונגולה, כבשו את קורדופאן, וקיבלו את כניעתו של סולטאן הפונג' האחרון מממלכת סנאר, באדי השביעי. עם זאת, הם נתקלו בהתנגדות של שבטי הג'אאלי הערבים המקומיים.
ה"טורקייה"
בתחילה היה שלטונה של מצרים בסודאן בגדר אסון. הממשל המצרי שהוקם בסודאן ב-1821 שהיה ידוע כ"טורקייה", לא סיפק מזון לחיילים, שחיו ממה שהצליחו לבזוז מתושבי המדינה. על התושבים הוטלו מיסים כבדים. עתיקות מתקופת מרואה נהרסו, ופירמידות מרואיות נבזזו בחיפוש אחר זהב חבוי. סחר העבדים פרח, ורבים מתושבי אל ג'זירה ליבה של ארץ הפונג', נאלצו להימלט על מנת לחמוק מסוחרי העבדים. בתוך שנה נשלחו 30,000 סודאנים כעבדים למצרים, וחלקם גויסו צבא. רבים מהם מתו ממחלות ומחשיפה לאקלים השונה, ובנותרים ניתן היה להשתמש רק כחיל מצב בסודאן.
עד לשנות השישים של המאה ה-19 פרח סחר העבדים, והיה העיסוק הרווחי ביותר בסודאן, ומרכז העניין המצרי בסודאן. הממשלה הייתה בעלת המונופול על ייצוא העבדים, השנהב והגומי הערבי. באזורים מסוימים, אדמת השבט, שהייתה תמיד בבעלות הקהילה, הפכה לרכושם הפרטי של השייח'ים ולעיתים נמכרה לבעלים מחוץ לשבט.
דרום סודאן
העבדות הייתה מוסד חשוב בסודאן במהלך ההיסטוריה, אך דרום סודאן, מקום בו שגשגה העבדות במיוחד, נחשב לאזור שמחוץ לשטח שליטתה של קהיר. מכיוון שלסודאן הייתה גישה לשוקי העבדים במזרח התיכון, שגשג סחר העבדים הסודאני הרבה לאחר שהבריטים הצליחו לחסל את העבדות ביתר חלקי אפריקה שמדרום לסהרה. פשיטות שנתיות לדרום הביאו עמן אלפי עבדים, והרסו את היציבות הכלכלית והחברתית בקרב השבטים שנפלו להן קורבן. העניין האירופי בסודאן התעורר במיוחד בשל הזוועות שנקשרו בסחר העבדים.
מוחמד אחמד
באווירה טעונה זו הגיח לקדמת הבמה הפוליטית מוחמד אחמד אבן סייד עבדאללה, שבאישיותו צורפו כריזמה יוצאת דופן ביחד עם להט דתי. מוחמד אחמד נשבע לגרש את הטורקים ואנשיהם ולהחזיר לשלטון את האסלאם בצורתו הטהורה. מוחמד אחמד היה בנו של בונה סירות מדונגולה, ובילה שנים רבות בלימוד ותפילה, והיה בעל מוניטין כאיש קודש ומורה הלכה.
דרשותיו של מוחמד אחמד משכו קהל שומעים ותומכים, וביניהם עבדלאהי איבן מוחמד, מדרום דארפור. יכולותיו כמתכנן הפכו לנכס רב יכולת בידיו של מוחמד אחמד, ש"התגלה" כמהדי, המנהיג האמיתי לו מחכים המוסלמים, אשר נשלח מאת האל על מנת לגאול את המאמינים ולהעניש את החוטאים. תנועתו של המהדי דרשה שיבה לערכים איסלמיים מסורתיים, הימנעות משתיית אלכוהול ועישון טבק, וכללי צניעות מחמירים באשר לנשים.
פרידריך מנקה
משפט לאחר המלחמה
בינואר 1947 העיד מנקה במשפט הרופאים בנירנברג, שם הפליל קשות את ויקטור בראק. מנקה העיד על עצמו במשפט שהוא חולה ותשוש וב-28 בינואר 1947 מת בבית הכלא באוצבאך, לפני המשפט החוזר שלו ולפני שההכרעה הסופית בעניין דינו למוות ניתנה. התדרדרות מצבו עקב שחפת היא הסיבה הרווחת למותו אך לא ניתן לשלול התאבדות עקב ביקור אשתו כיומיים לפני מותו.
דריה סטרוקוס
ביוגרפיה
סטרוקוס נולדה במוסקבה, רוסיה (אז ברית המועצות) לוולדימיר ואולגה סטרוקוס. זמן קצר לאחר שנולדה, עברה משפחתה לבנין שם התגוררה ולמדה עד גיל חמש.
סטיב סידוול
חיים אישיים
סידוול נישא לקריסטין ב-19 ביוני 2005. בנם הראשון נולד באפריל 2006, ולאחר שנתיים, ב-4 בדצמבר 2008, נולד בנם השני.
והיא שעמדה
לחנים
בשנת 2008 הוציאו יונתן רזאל ויעקב שוואקי ביצוע "שיר והיא שעמדה" לפיוט בלחן של רזאל, שהפך ללהיט. ביצוע נוסף של השיר על ידי דוד ד'אור (בשילוב מקהלת ילדים) זכה אף הוא לתהודה רבה ומשודר רבות בסמיכות לחג הפסח במספר תחנות רדיו בישראל.
ניקולאי שצ'ולוקוב
בראש משרד הפנים של ברית המועצות
במהלך כהונתו שר הפנים כאחראי על המשטרה הסובייטית שצ'ולוקוב פעל רבות לקידומה. הוא הסדיר העלאת התשלומים לשוטרים, קבלת השכלה מקצועית, רכישת ציוד מתקדם ופעל להעלאת תדמית השוטר הסובייטי בעייני הציבור. הוא יזם צילומי סרטי קולנוע וסדרות טלוויזיה על עבודת השוטרים. בתקופתו השרות הורחב בעשרות אלפי משרות.